# Úradný vestník C 310/2014

| | ISSN 1977-1037 |
| --- | --- |
| Úradný vestník
  Európskej únie | C 310 |
| | |
| Slovenské vydanie | Informácie a oznámenia | Zväzok 5712. septembra 2014 |

ISSN 1977-1037

Úradný vestník

Európskej únie

C 310

Slovenské vydanie

Informácie a oznámenia

Zväzok 5712. septembra 2014

---

| Číslo oznamu | Obsah | Strana |
| --- | --- | --- |
| | IV   Informácie |
| | INFORMÁCIE INŠTITÚCIÍ, ORGÁNOV, ÚRADOV A AGENTÚR EURÓPSKEJ ÚNIE |
| | Rada |
| 2014/C 310/01 | Oznámenie určené osobám, na ktoré sa vzťahujú reštriktívne opatrenia ustanovené v rozhodnutí Rady 2014/145/SZBP zmenenom rozhodnutím Rady 2014/658/SZBP a v nariadení Rady (EÚ) č. 269/2014 vykonávanom vykonávacím nariadením Rady (EÚ) č. 961/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny | 1 |
| | Európska komisia |
| 2014/C 310/02 | Výmenný kurz eura | 3 |

Číslo oznamu

Obsah

Strana

IV   Informácie

INFORMÁCIE INŠTITÚCIÍ, ORGÁNOV, ÚRADOV A AGENTÚR EURÓPSKEJ ÚNIE

Rada

2014/C 310/01

Oznámenie určené osobám, na ktoré sa vzťahujú reštriktívne opatrenia ustanovené v rozhodnutí Rady 2014/145/SZBP zmenenom rozhodnutím Rady 2014/658/SZBP a v nariadení Rady (EÚ) č. 269/2014 vykonávanom vykonávacím nariadením Rady (EÚ) č. 961/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny

1

Európska komisia

2014/C 310/02

Výmenný kurz eura

3

| | V   Oznamy |
| --- | --- |
| | INÉ AKTY |
| | Európska komisia |
| 2014/C 310/03 | Uverejnenie žiadosti o zmenu podľa článku 50 ods. 2 písm. a) nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny | 4 |
| 2014/C 310/04 | Oznámenie o žiadosti podľa článku 35 smernice 2014/25/EÚ – predĺženie lehoty – Žiadosť predložená členským štátom | 10 |

V   Oznamy

INÉ AKTY

Európska komisia

2014/C 310/03

Uverejnenie žiadosti o zmenu podľa článku 50 ods. 2 písm. a) nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny

4

2014/C 310/04

Oznámenie o žiadosti podľa článku 35 smernice 2014/25/EÚ – predĺženie lehoty – Žiadosť predložená členským štátom

10

| SK | |
| --- | --- |

SK

---

IV Informácie

INFORMÁCIE INŠTITÚCIÍ, ORGÁNOV, ÚRADOV A AGENTÚR EURÓPSKEJ ÚNIE

Rada

| 12.9.2014 | SK | Úradný vestník Európskej únie | C 310/1 |
| --- | --- | --- | --- |

12.9.2014

SK

Úradný vestník Európskej únie

C 310/1

---

Oznámenie určené osobám, na ktoré sa vzťahujú reštriktívne opatrenia ustanovené v rozhodnutí Rady 2014/145/SZBP zmenenom rozhodnutím Rady 2014/658/SZBP a v nariadení Rady (EÚ) č. 269/2014 vykonávanom vykonávacím nariadením Rady (EÚ) č. 961/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny

2014/C 310/01

Osoby uvedené v prílohe k rozhodnutiu Rady 2014/145/SZBP (1) zmenenému rozhodnutím Rady 2014/658/SZBP (2) a v prílohe I k nariadeniu Rady (EÚ) č. 269/2014 (3) vykonávanému vykonávacím nariadením Rady (EÚ) č. 961/2014 (4) o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny, sa upozorňujú na tieto skutočnosti:

Rada Európskej únie rozhodla, že osoby uvedené v predmetných zmenených a vykonávaných prílohách by sa mali zaradiť do zoznamu osôb a subjektov, na ktoré sa vzťahujú reštriktívne opatrenia ustanovené v rozhodnutí 2014/145/SZBP a v nariadení (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny. Dôvody označenia týchto osôb sa uvádzajú v príslušných záznamoch v týchto prílohách.

Dotknuté osoby upozorňujeme na možnosť podať žiadosť príslušným orgánom relevantného členského štátu alebo štátov uvedeným na internetových stránkach v prílohe II k nariadeniu (EÚ) č. 269/2014 s cieľom získať povolenie na použitie zmrazených finančných prostriedkov na základné potreby alebo osobitné platby (pozri článok 4 uvedeného nariadenia).

Dotknuté osoby môžu zaslať pred 1. februárom 2015 Rade spolu s podpornou dokumentáciou žiadosť o prehodnotenie rozhodnutia zaradiť ich do uvedeného zoznamu na túto adresu:

| Council of the European Union |
| --- |
| General Secretariat |
| DG C 1C |
| Rue de la Loi/Wetstraat 175 |
| 1048 Bruxelles/Brussel |
| BELGIQUE/BELGIË |
| e-mail: sanctions@consilium.europa.eu |

Council of the European Union

General Secretariat

DG C 1C

Rue de la Loi/Wetstraat 175

1048 Bruxelles/Brussel

BELGIQUE/BELGIË

e-mail: sanctions@consilium.europa.eu

V súlade s článkom 6 tretím pododsekom rozhodnutia 2014/145/SZBP a článkom 14 ods. 4 nariadenia (EÚ) č. 269/2014 sa všetky prijaté pripomienky zohľadnia na účely pravidelného preskúmavania zoznamu označených osôb a subjektov Radou.

Dotknuté osoby sa tiež upozorňujú na možnosť napadnúť rozhodnutie Rady na Všeobecnom súde Európskej únie v súlade s podmienkami ustanovenými v článku 275 druhom odseku a v článku 263 štvrtom a šiestom odseku Zmluvy o fungovaní Európskej únie.

---

(1)  Ú. v. EÚ L 78, 17.3.2014, s. 16.

(2)  Ú. v. EÚ L 271, 12.9.2014, s. 47.

(3)  Ú. v. EÚ L 78, 17.3.2014, s. 6.

(4)  Ú. v. EÚ L 271, 12.9.2014, s. 8.

---

Európska komisia

| 12.9.2014 | SK | Úradný vestník Európskej únie | C 310/3 |
| --- | --- | --- | --- |

12.9.2014

SK

Úradný vestník Európskej únie

C 310/3

---

Výmenný kurz eura (1)

11. septembra 2014

2014/C 310/02

1 euro =

| | Mena | Výmenný kurz |
| --- | --- | --- |
| USD | Americký dolár | 1,2928 |
| JPY | Japonský jen | 138,38 |
| DKK | Dánska koruna | 7,4435 |
| GBP | Britská libra | 0,79580 |
| SEK | Švédska koruna | 9,1945 |
| CHF | Švajčiarsky frank | 1,2100 |
| ISK | Islandská koruna | |
| NOK | Nórska koruna | 8,2035 |
| BGN | Bulharský lev | 1,9558 |
| CZK | Česká koruna | 27,635 |
| HUF | Maďarský forint | 314,80 |
| LTL | Litovský litas | 3,4528 |
| PLN | Poľský zlotý | 4,1986 |
| RON | Rumunský lei | 4,4190 |
| TRY | Turecká líra | 2,8440 |
| AUD | Austrálsky dolár | 1,4182 |
| CAD | Kanadský dolár | 1,4236 |
| HKD | Hongkongský dolár | 10,0200 |
| NZD | Novozélandský dolár | 1,5794 |
| SGD | Singapurský dolár | 1,6346 |
| KRW | Juhokórejský won | 1 341,49 |
| ZAR | Juhoafrický rand | 14,1981 |
| CNY | Čínsky juan | 7,9245 |
| HRK | Chorvátska kuna | 7,6220 |
| IDR | Indonézska rupia | 15 325,23 |
| MYR | Malajzijský ringgit | 4,1337 |
| PHP | Filipínske peso | 56,920 |
| RUB | Ruský rubeľ | 48,5670 |
| THB | Thajský baht | 41,628 |
| BRL | Brazílsky real | 2,9671 |
| MXN | Mexické peso | 17,0953 |
| INR | Indická rupia | 78,8026 |

Mena

Výmenný kurz

USD

Americký dolár

1,2928

JPY

Japonský jen

138,38

DKK

Dánska koruna

7,4435

GBP

Britská libra

0,79580

SEK

Švédska koruna

9,1945

CHF

Švajčiarsky frank

1,2100

ISK

Islandská koruna

NOK

Nórska koruna

8,2035

BGN

Bulharský lev

1,9558

CZK

Česká koruna

27,635

HUF

Maďarský forint

314,80

LTL

Litovský litas

3,4528

PLN

Poľský zlotý

4,1986

RON

Rumunský lei

4,4190

TRY

Turecká líra

2,8440

AUD

Austrálsky dolár

1,4182

CAD

Kanadský dolár

1,4236

HKD

Hongkongský dolár

10,0200

NZD

Novozélandský dolár

1,5794

SGD

Singapurský dolár

1,6346

KRW

Juhokórejský won

1 341,49

ZAR

Juhoafrický rand

14,1981

CNY

Čínsky juan

7,9245

HRK

Chorvátska kuna

7,6220

IDR

Indonézska rupia

15 325,23

MYR

Malajzijský ringgit

4,1337

PHP

Filipínske peso

56,920

RUB

Ruský rubeľ

48,5670

THB

Thajský baht

41,628

BRL

Brazílsky real

2,9671

MXN

Mexické peso

17,0953

INR

Indická rupia

78,8026

---

(1)  Zdroj: referenčný výmenný kurz publikovaný ECB.

---

V Oznamy

INÉ AKTY

Európska komisia

| 12.9.2014 | SK | Úradný vestník Európskej únie | C 310/4 |
| --- | --- | --- | --- |

12.9.2014

SK

Úradný vestník Európskej únie

C 310/4

---

Uverejnenie žiadosti o zmenu podľa článku 50 ods. 2 písm. a) nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny

2014/C 310/03

Týmto uverejnením sa poskytuje právo vzniesť námietku proti žiadosti o zmenu podľa článku 51 nariadenia Európskeho parlamentu a Rady (EÚ) č. 1151/2012 (1).

ŽIADOSŤ O ZMENU

NARIADENIE RADY (ES) č. 510/2006

o ochrane zemepisných označení a označení pôvodu poľnohospodárskych výrobkov a potravín
   (2)

ŽIADOSŤ O ZMENU V SÚLADE S ČLÁNKOM 9

„TOMA PIEMONTESE“

ES č.: IT-PDO-0117-01074 – 3.1.2013

CHZO ( ) CHOP ( X )

1.   Položka v špecifikácii výrobku, ktorej sa zmena týka

—

—

—

—

—

—

—

—

—

2.   Druh zmeny (zmien)

—

—

—

—

3.   Zmena (zmeny)

Opis výrobku

S cieľom lepšej informovanosti spotrebiteľov sa vypúšťa slovo „semicotto“ (polouvarený), pretože čiastočné uvarenie je na základe súčasnej špecifikácie voliteľné, čo by mohlo spotrebiteľov zavádzať, pokiaľ ide o skutočnú povahu výrobku.

Okrem toho sa spresňuje, že uvedené rozmery a hmotnosť sa vzťahujú na výrobok po minimálnom období dozrievania, keďže dlhé obdobia dozrievania môžu viesť k výraznému zníženiu rozmerov a hmotností.

Vzhľadom na skutočnosť, že počas dozrievania sa znižuje hmotnosť syra, sa považovalo za potrebné doplniť, že rozmery a hmotnosť sa vzťahujú na výrobok po minimálnom období dozrievania, aby sa zabezpečila jednotná kontrola výrobku. Došlo teda k zmene hodnôt maximálnej hmotnosti výrobku z 8 kg na 9 kg.

Okrem toho sa v opise hmoty polotučného syra Toma bude odteraz uvádzať, že počas procesu dozrievania sa syr mení z mäkkého na polotvrdý.

V záujme lepšej informovanosti spotrebiteľov sa výslovne uvádza, že kôrka nie je jedlá.

Spôsob výroby

V špecifikácii sa uvádza, že „mlieko použité na výrobu oboch druhov syra ‚Toma Piemontese‘ musí pochádzať najmenej z dvoch po sebe nasledujúcich dojení, resp. z jedného dojenia plnotučného mlieka“. V novom znení sa uvádza, že „mlieko použité na výrobu syrov uvedených v článku 2 špecifikácie musí pochádzať z jedného alebo viacerých dojení“.

Zavedením automatického dojenia možno zvýšiť počet možných po sebe nasledujúcich dojení v rámci jedného dňa. Z technického a vedeckého hľadiska nemá použitie systémov automatického dojenia vplyv na vlastnosti mlieka; najmä jeho zloženie je hľadiska tuku (množstvo gramov tuku na deň), ako aj bielkovinovej frakcie (množstvo gramov bielkovín na deň) štatisticky zhodné so zložením mlieka získaného tradičným dojením.

Z hľadiska zdravia kráv môže dokonca dôjsť k zlepšeniu, keďže tieto systémy odbúravajú tlak spôsobený iba dvoma dojeniami počas vrcholu laktácie. Výsledkom nadojenia veľkého množstva mlieka viac ako dvakrát denne je aj to, že sa vemeno a struky menej namáhajú, čím sa zlepšuje mikrobiologická kvalita mlieka a znižuje sa výskyt mastitídy.

Keďže v súčasnej špecifikácii sa neuvádzajú žiadne informácie o tom, či má byť mlieko surové alebo tepelne upravené, považovalo sa za vhodné uviesť, že použité mlieko môže byť buď surové, alebo tepelne upravené.

Spresňuje sa, že čas odležania mlieka v nádobe sa počíta od momentu, keď sa do nej mlieko naleje. Čiastočné odstredenie potrebné na polotučnú verziu možno vykonať buď odoberaním smotany z povrchu mlieka, alebo mechanicky.

Do špecifikácie sa vložilo ustanovenie umožňujúce naočkovanie mlieka mliečnymi a/alebo prírodnými kvasnými kultúrami. Všeobecné zlepšenie vlastností mlieka dosiahnuté v posledných rokoch viedlo k značnému zníženiu množstva prítomných baktérií, čo v niektorých prípadoch spôsobilo ťažkosti vo fáze zrážania a dozrievania. V záujme predchádzania možným problémom je niekedy nutné použiť ako štartovacie kultúry mliečne a/alebo prírodné kvasné kultúry, aby sa získala kyslosť potrebná na zlepšenie konzistencie syreniny.

Okrem toho sa maximálna teplota zrážania mlieka (v súčasnej špecifikácii 35 °C) zvýšila na 38 °C, keďže mliečne kultúry a prírodné kvasné kultúry sa lepšie vyvíjajú pri teplote zrážania bližšej k 38 °C (t. j. pri teplote mlieka počas dojenia).

Kyslosť mlieka, uvádzaná v doterajšej špecifikácii v SH, sa odteraz uvádza ako hodnota pH. Táto zmena umožňuje použitie presnejšieho a vhodnejšieho ukazovateľa umožňujúceho spoľahlivejšie meranie a lepšie výsledky.

V súčasnej špecifikácii sa uvádza čas tuhnutia 30 až 40 minút. Považovalo sa však za vhodné uviesť len maximálny čas 40 minút, keďže časy zrážania sa líšia v závislosti od teploty mlieka a množstva syridla. Okrem toho sa považovalo za vhodné uviesť pri ďalšom prípadnom zohriatí syreniny uvádzať len maximálnu teplotu 48 °C a odstrániť spodnú hranicu. Zo skúseností a údajov nazbieraných v posledných rokoch vyplýva, že čas tuhnutia je niekedy kratší než 30 minút a že na dosiahnutie správnej konzistencie syreniny nie je vždy potrebné zohrievať syreninu a/alebo dosiahnuť stanovenú minimálnu teplotu. Preto sa zdá vhodnejšie spoľahnúť sa na to, že výrobcovia syrov sú vďaka svojim skúsenostiam a profesionalizmu schopní správne určiť teplotu a časy tuhnutia na základe rôznych faktorov.

Solenie v slanom náleve, ktoré sa v súčasnosti odhaduje medzi 24 – 48 hodinami, často spôsobuje problémy v prípade menších syrov, keďže tieto hodnoty niekedy vedú k presoleniu. Preto by sa v záujme správneho nasolenia výrobku mal uvádzať len maximálny čas 48 hodín.

Zmenili sa hodnoty vlhkosti a teploty počas dozrievania.

V súčasnej špecifikácii sa uvádza vlhkosť približne 85 %. Tento údaj, ktorý výrobcovia vždy považovali za priemernú hodnotu, časom začal byť problematický z hľadiska výkladu. Preto sa rozhodlo spresniť význam slova „približne“ tak, že táto hodnota môže vykazovať sezónne výkyvy v rozsahu približne 13 %.

Pokiaľ ide o teplotu, uprednostňuje sa uvedenie maximálnej hodnoty a súčasný rozsah 6 – 10 °C sa nahradí maximálnou teplotou 13 °C.

Tieto zmeny povedú k zlepšeniu dohľadu nad fázou dozrievania výrobku, najmä ak sa zohľadnia podmienky v priestoroch, ktoré nie sú vybavené klimatizáciou, a teda podliehajúcich sezónnym výkyvom.

Označovanie

S cieľom zabezpečiť autenticitu a umožniť správnu identifikáciu syra „Toma Piemontese“, ktorý sa uvádza na trh, sa považovalo za potrebné umiestniť do stredu jednej z plochých strán označenie pôvodu.

Iné

Krmivo

Keďže v špecifikácii sa jasne neuvádza, aký pomer krmiva pre zvieratá musí pochádzať z vymedzenej oblasti výroby, spojenie s oblasťou vyjadruje skutočnosť, že typické krmivo pre dojnice sa skladá zo zeleného objemového krmiva a suchého krmiva, primerane doplneného, pochádzajúceho z väčšej časti (t. j. viac než 50 % hmotnosti) z oblasti výroby.

Zemepisná oblasť

Zemepisná oblasť sa nemení a pokrýva to isté územie a tie isté obce, ale v dôsledku vzniku provincie Verbania Cusio Ossola sa niektoré obce, ktoré predtým patrili do provincie Novara, začlenili do tejto novej provincie. Provinciu Verbania Cusio Ossola tvorí konkrétne 77 obcí, z ktorých všetky predtým patrili do provincie Novara.

JEDNOTNÝ DOKUMENT

NARIADENIE RADY (ES) č. 510/2006

o ochrane zemepisných označení a označení pôvodu poľnohospodárskych výrobkov a potravín
   (3)

„TOMA PIEMONTESE“

ES č.: IT-PDO-0117-01074 – 3.1.2013

CHZO ( ) CHOP ( X )

1.   Názov

„Toma Piemontese“

2.   Členský štát alebo tretia krajina

Taliansko

3.   Opis poľnohospodárskeho výrobku alebo potraviny

3.1.   Druh výrobku

Trieda 1.3. Syry

3.2.   Opis výrobku, na ktorý sa vzťahuje názov uvedený v bode 1

„Toma Piemontese“ je syr vyrábaný výlučne z kravského mlieka – v prípade plnotučnej verzie z plnotučného mlieka a v prípade polotučnej verzie z čiastočne odstredeného mlieka.

Hotový výrobok musí mať tieto vlastnosti:

—   tvar: valcovitý s rovnými alebo takmer rovnými stenami a mierne vypuklou základňou,

—   rozmery: priemer 15 – 35 cm, stena 6 – 12 cm vysoká,

—   hmotnosť: od 1,8 do 9 kg

(rozmery a hmotnosť sa vzťahujú na výrobok po minimálnom období dozrievania),

—   kôrka pri plnotučnej verzii: pružná a hladká, svetlej slamovožltej a červenohnedej farby, v závislosti od stupňa dozretia; nejedlá,

—   kôrka pri polotučnej verzii: nepružná kôrka hrubého vzhľadu tmavej slamovožltej až červenohnedej farby; nejedlá,

—   textúra syrovej hmoty: pri plnotučnej verzii mäkká konzistencia s malými, rovnomerne rozloženými otvormi, pri polotučnej verzii pružná alebo polotvrdá (čím dlhšie dozrievanie, tým tvrdšia) konzistencia s malými otvormi.

—   farba syrovej hmoty: svetlá slamovožltá,

—   chuť: pri plnotučnej verzii lahodná a príjemná chuť a jemná aróma, pri polotučnej verzii intenzívna a harmonická chuť a aromatická vôňa, ktorá sa dozrievaním zintenzívňuje,

—   obsah tuku v sušine: najmenej 40 % pri plnotučnej verzii; najmenej 20 % pri polotučnej verzii.

3.3.   Suroviny (len pri spracovaných výrobkoch)

Kravské mlieko, soľ, teľacie syridlo, mliečne a/alebo prírodné kvasné kultúry. Prírodné kvasné kultúry sa musia vyprodukovať v oblasti výroby a/alebo musia byť výsledkom predchádzajúceho spracovania.

3.4.   Krmivo (len pri výrobkoch živočíšneho pôvodu)

Dobytok sa musí kŕmiť najmä zeleným a/alebo konzervovaným krmivom alebo suchým krmivom z lúk, pasienkov alebo lúčnych pasienkov alebo suchým krmivom z lúk s viacerými druhmi bylín. Väčšina tohto krmiva musí pochádzať z vymedzenej zemepisnej oblasti.

3.5.   Špecifické kroky výroby, ktoré sa musia uskutočniť v označenej zemepisnej oblasti

Celý výrobný proces (chov dobytka, produkcia mlieka, zrážanie, spracovanie syreniny, formovanie, cedenie, solenie a dozrievanie syra) sa musí uskutočniť v oblasti opísanej v bode 4.

3.6.   Špecifické pravidlá krájania, strúhania, balenia atď.

Syr sa môže predávať celý, nakrájaný, rozporciovaný alebo balený. Rezanie a balenie sa môže uskutočniť mimo zemepisnej oblasti výroby.

3.7.   Špecifické pravidlá označovania

Označenie zhody sa vykonáva vo fáze pred uvedením do predaja umiestnením papierového štítku (s priemerom 14 – 27 cm) a označenia vyrazeného v strede jednej strany každého syra pomocou vhodných razidiel s logom CHOP a písmenom „S“ pre polotučnú verziu. Výrobok sa môže predávať pod chráneným označením pôvodu „Toma Piemontese“ až po vykonaní takéhoto označenia.

Na pripevnenie papierového štítku sa môže použiť potravinárske lepidlo.

Logo syra „Toma Piemontese“ s CHOP pozostáva zo štylizovanej kravy modrej farby obsahujúcej slová „Toma Piemontese“ napísané bielou farbou a obklopené zeleným, bielym a červeným kruhom, ktoré predstavujú farby talianskej zástavy.

Označenie pôvodu je pripevnené prostredníctvom plastovej pečate, na ktorej je v strede zobrazená hlava kravy prekrytá štylizovaným písmenom „T“; naľavo od obrázka sa musí nachádzať rozlišovací alfanumerický kód výrobcu zložený z veľkého písmena a dvojciferného čísla. V prípade polotučného syra je v malom rámčeku umiestnenom v strede nad logom uvedené veľké písmeno „S“.

Logo syra „Toma Piemontese“ s CHOP je zobrazené v strede papierového štítka a na vonkajšom okraji štítka je obklopené zeleným kruhom obsahujúcim slová „Toma Piemontese DOP“. V prípade polotučných syrov musí toto znenie obsahovať aj slovo „Semigrasso“ (polotučný). To isté logo musí byť zobrazené na syre „Toma Piemontese“, ktorý sa predáva ako porciovaný.

4.   Stručné vymedzenie zemepisnej oblasti

Oblasť pôvodu mlieka a oblasť, v ktorej sa vyrába a dozrieva syr „Toma Piemontese“, zahŕňa správne územie provincií Novara, Vercelli, Biella, Turín, Cuneo, Verbania Cusio Ossola, ako aj obce Monastero Bormida, Roccaverano, Mombaldone, Olmo Gentile a Serole v provincii Asti a Acqui Terme, Terzo, Bistagno, Ponti a Denice v provincii Alessandria.

5.   Súvislosť so zemepisnou oblasťou

5.1.   Špecifickosť zemepisnej oblasti

Vymedzená oblasť sa vyznačuje vysokými, rovnomerne rozloženými zrážkami s hodnotami 800 – 1 500 mm ročne. Zrážky sú najnižšie v zime, pričom najvyššie hodnoty dosahujú na jar a druhé najvyššie hodnoty v lete a na jeseň. Nížiny sa intenzívne zavlažujú. Klimatické podmienky spolu s mierou slnečného svitu zaznamenanou v oblasti (absolútna priemerná ročná hodnota je 5,4 hodiny denne, pričom maximum je 8,4 hodiny denne v júli a minimum 3,5 hodiny denne v novembri a decembri) a povaha jej pôd vytvárajú jedinečnú kombináciu, ktorá nemá inde v Európe obdobu. Tieto pôdne a poveternostné podmienky sa odzrkadľujú na vlastnostiach krmiva, ktoré je vystavené nižšiemu teplotnému a vodnému stresu, čo má za následok intenzívny a bujný rast. Pasienky, lúky a kŕmny porast sú všeobecne bohaté na mätonoh, lucernu a iné vysokokvalitné trávy a strukoviny vrátane ďateliny. Vysoká kvalita krmiva vedie k výrobe vynikajúceho mlieka a syra s jedinečnými vlastnosťami.

Tieto špecifické podmienky majú priaznivý účinok aj na životné podmienky chovaných zvierat z hľadiska podmienok ustajnenia.

Osobitná zručnosť výrobcov syra pri krájaní syreniny má zásadný význam na dosiahnutie správnej konzistencie syra, ktorá by mala byť mäkká, s malými, rovnomerne rozloženými otvormi.

5.2.   Špecifickosť výrobku

Syr sa vyznačuje mäkkou štruktúrou a malými, rovnomerne rozloženými otvormi.

5.3.   Príčinná súvislosť medzi zemepisnou oblasťou a akosťou alebo typickou vlastnosťou výrobku (CHOP), alebo špecifickou akosťou, povesťou alebo inou typickou vlastnosťou výrobku (CHZO)

Vďaka špecifickým poveternostným podmienkam oblasti (vysoké zrážky, vysoká vlhkosť a charakteristická miera vystavenia slnku) a zručnosti miestnych výrobcov syra, ktorí boli schopní tieto podmienky plne využiť, sa pri výrobe syra „Toma Piemontese“ optimálne využíva potenciál vymedzenej oblasti výroby, výsledkom čoho je syr charakterizovaný predovšetkým svojou mäkkosťou. Vďaka osobitnej zručnosti výrobcov syra pri krájaní syreniny, ktorá sa získava bez varenia, resp. veľmi miernym zohriatím, sa vytvárajú v hmote také malé otvory, že syr vykazuje ideálnu rovnováhu medzi syrovou hmotou a srvátkou.

Vzhľadom na jedinečný proces dozrievania, ktorý tradične prebieha v prírodných jaskyniach alebo inom vhodnom prostredí vyznačujúcom sa veľmi vysokou vlhkosťou, si syr zachováva svoju mäkkosť aj počas tejto fázy.

Odkaz na uverejnenie špecifikácie

[Článok 5 ods. 7 nariadenia (ES) č. 510/2006 (4)]

Príslušné právne orgány začali vnútroštátne námietkové konanie uverejnením návrhu na zmenu CHOP „Toma Piemontese“ v Úradnom vestníku Talianskej republiky č. 51 z 1. marca 2012.

Úplný text špecifikácie výrobku je dostupný na tejto webovej lokalite:

http://www.politicheagricole.it/flex/cm/pages/ServeBLOB.php/L/IT/IDPagina/3335

alebo priamo na domovskej stránke Ministerstva poľnohospodárskej, potravinárskej a lesníckej politiky (www.politicheagricole.it) po kliknutí na odkaz „Qualità e sicurezza“ (Kvalita a bezpečnosť) v pravom hornom rohu obrazovky a ďalej na odkaz „Disciplinari di Produzione all’esame dell’UE“ (Špecifikácie výrobkov, ktoré sa majú podrobiť preskúmaniu EÚ).

---

(1)  Ú. v. EÚ L 343, 14. 12. 2012, s. 1.

(2)  Ú. v. EÚ L 93, 31. 3. 2006, s. 12. Nahradené nariadením (EÚ) č. 1151/2012.

(3)  Nahradené nariadením (EÚ) č. 1151/2012.

(4)  Pozri poznámku pod čiarou 3.

---

| 12.9.2014 | SK | Úradný vestník Európskej únie | C 310/10 |
| --- | --- | --- | --- |

12.9.2014

SK

Úradný vestník Európskej únie

C 310/10

---

Oznámenie o žiadosti podľa článku 35 smernice 2014/25/EÚ – predĺženie lehoty

Žiadosť predložená členským štátom

2014/C 310/04

Komisia dostala 15. mája 2014 žiadosť podľa článku 35 smernice Európskeho parlamentu a Rady 2014/25/EÚ z 26. februára 2014 o obstarávaní vykonávanom subjektmi pôsobiacimi v odvetviach vodného hospodárstva, energetiky, dopravy a poštových služieb a o zrušení smernice 2004/17/ES (1).

Táto žiadosť, predložená Poľskou republikou, sa týka výroby a veľkoobchodného predaja elektrickej energie v tejto krajine. Príslušné oznámenie bolo uverejnené 18. júna 2014 v Ú. v. EÚ C 186 na strane 14. Pôvodná lehota bola stanovená na 25. septembra 2014.

Podľa bodu 1 štvrtého pododseku prílohy IV k smernici 2014/25/EÚ môže Komisia túto lehotu predĺžiť po dohode s tými, ktorí predložili žiadosť o výnimku. Vzhľadom na potrebu získať a analyzovať dodatočné informácie a so súhlasom Poľskej republiky sa lehota, ktorú má Komisia k dispozícii na prijatie rozhodnutia o tejto žiadosti, predlžuje o 26 pracovných dní.

Konečná lehota teda uplynie 31. októbra 2014.

---

(1)  Ú. v. EÚ L 94, 28.3.2014, s. 243.

---